Mi ara yili wawal γef tmagit, ilaq ad t-id-ivfer umeslay γef tsuddas-ines281. Yal amdan yetteêririt akken ad d-iêelli amviq i tmagit-is deg umaval γer yidisan n tnettiyin niven. Maεna ilaq ad yesεu s wacu ara tent-iqabel akken ad yizmir ad tt-iêeëëem.Yezmer ad d-yawi awal γef tutlayt-is, nettat d aêric agejdan n tmagit. Yezmer ad yesnedwalay tamagit-is s ubdar neγ s ucebbeê n wadeg deg-i yettidir. Amakken i yezmer ad yesfenëeé s kra yiferdisen ara d-yefren seg yidles-ines neγ seg tmetti-s. Tamagit tezga tekcem di tindar n tsuddas-a. Ladγa iseggasenagi ineggura mi akka yeëëuqet wawal fell-as. D acu kan, xas ulama lesnaf igejdanen n tmagit d wid i d-nebder tura maca llan wiyav (qqnen γer wuzuf, γer tmetti, γer yidles, rtg). Deg leqdic nneγ, ur nettil ara tamagit deg yiwen wudem kan. Neldi-as tiwwura akken ad d-nessifrir meììa inumak i d-teggar deg uvris ara neslev. Wagi d ungal Tafrara, yura-t Salem Zenia. Yeffeγ-d tikkelt tamenzut, deg useggas 1995, γer tizrigin n lHarmattan, i tikkelt tis snat deg useggas 2010, γer tizrigin Tira. Salem Zeniya yura diγen ungal niven Iγil d Wefru (l’Harmattan, 2002) akked tlata wammuden n yisefra, Les rêves de Yidir (1993), Tifeswin (2004), iëij aderγal (2008), akked wammud n tmucuha Yella Zik-nni (2008). Sin-nni imezwura ffγen-d deg Lpari, γer tezrigin L’Harmattan, ma d aneggaru yeffeγ-d deg Barselon.